Inherent Vice (filem)
Inherent Vice nggih punika filem drama kumèdhi saking Amérikah Sarékat ingkang dipundamel taun 2014. Filem punika dipunarahaken déning Paul Thomas Anderson kanthi juru damel JoAnne Sellar, Daniel Lupi lan Paul Thomas Anderson. Skénario kagem filem punika kaanggit déning Paul Thomas Anderson adhedhasar saking buku Inherent Vice pakaryanipun Thomas Pynchon. Para juru paraga ingkang kadhapuk maragani filem punika antawisipun Joaquin Phoenix, Josh Brolin, Owen Wilson, Katherine Waterston, Reese Witherspoon, Benicio del Toro, Jena Malone, Maya Rudolph lan Martin Short.

Fielm Inherent Vice punika sayuk karya kaping kalih antawisipun Joaquin Phoenix lan Reese Witherspoon sasampunipun ndamel film Walk the Line. Filem punika kagiyaraken kaping pisanipun nalika adicara pahargyan Festival Film New York surya 4 Oktober 2014 lajeng kababar wonten ing Amérikah Sarékat surya 12 Desember 2014 kanti winatesan lan surya 9 Januari 2015 kagem sagung pamirsa. Filem punika nampèni pangalembana saking para juru kritik.

Juru paraga 

 Joaquin Phoenix minangka Larry "Doc" Sportello
 Josh Brolin minangka Detektif Christian F. "Bigfoot" Bjornsen
 Owen Wilson minangka Coy Harlingen
 Katherine Waterston minangka Shasta Fay Hepworth
 Reese Witherspoon minangka Deputi D.A. Penny Kimball
 Benicio del Toro minangka Sauncho Smilax, Esq.
 Jena Malone minangka Hope Harlingen
 Joanna Newsom minangka Sortilège
 Jordan Christian Hearn minangka Denis
 Hong Chau minangka Jade
 Jeannie Berlin minangka Bibi Reet
 Maya Rudolph minangka Petunia Leeway
 Michael K. Williams minangka Tariq Khalil
 Sam Jaeger minangka Agen Flatweed
 Timothy Simons minangka Agen Borderline
 Michelle Sinclair minangka Clancy Charlock
 Martin Short minangka Dr. Rudy Blatnoyd
 Sasha Pieterse minangka Japonica Fenway
 Martin Donovan minangka Crocker Fenway
 Eric Roberts minangka Michael Z. "Mickey" Wolfmann
 Serena Scott Thomas minangka Sloane Wolfmann
 Peter McRobbie minangka Adrian Prussia

Tanggapanipun juru kritik 
Film Inherent Vice pikantuk pangalembana saé saking para juru kritik. Saking Rotten Tomatoes, filem kawartosaken pikantuk pandhemenan dumugi 73%, adhedhasar saking 228 pambiji, kanthi rata-rata 7.1/10. Lajeng Metacritic, fielm nampi biji 81 saking adhedhasar saking pambijinipun 43 juru kritik, ingkang negesaken bilih filem punika tuhu saé.

Box office 
Filem Inherent Vice kasil ngempalaken arta dumugi $8,110,975 saking pamirsa Amerika Ler, lan $6,600,000 saking negari sanèsipun, kanthi gunggung dumugi $14,710,975, langkung alit saking ardhana ingkang sampun medal kagem pandamelan, nggih punika $20 yuta.

Rujukan

Pranala njawi 

 
 
 

Filem abasa Inggris
Filem drama
Filem komedi
Filem Amérikah Sarékat taun 2014
Filem Amérikah Sarékat